Kamardes pilskalns

Kamardes pilskalns jeb Kamārdes pilskalns atrodas Zemgalē, Bauskas novada Gailīšu pagasta dienvidaustrumos, Mūsas upes kreisajā krastā, netālu no robežas ar Lietuvu. Reģiona nozīmes kultūras piemineklis.

Tas ir apmēram 15 metrus augsts paugurs, plakuma izmērs apmēram 50 x 25 metri. Lielu daļu no pilskalna noskalojusi upe. Pilskalna datējums — dzelzs laikmets. Tiek uzskatīts, ka Kamardes pilskalns ir senās Plānes zemes centrs.Kamārdes pilskalns, Nacionālā enciklopēdija Kamardes pilskalns (monte Komodra) minēts 1473. gada robežu aprakstā. Kamardes pilskalnu 1876. un 1882. gadā aprakstījis Jūliuss Dērings. To aprakstījis arī Ernests Brastiņš. 

1978. un 1979. gadā pilskalnā notika arheoloģiskā izpēte Jolantas Daigas vadībā. Izpētes rezultātā secināts, ka pilskalna apdzīvotība aizsākusies jau 1. g.t.p.m.ē. Dažādā intensitātē apdzīvotība šeit turpinājusies nepārtraukti līdz pat vēlajam dzelzs laikmetam. Visplašākie pilskalna pārbūves un nocietināšanas darbi veikti 10.-12.gs. Šajā laikā fiksētas piecas apbūves kārtas, kā arī paplašināts plakums. Arī pilskalna valnis uzbērts šajā laikā.https://enciklopedija.lv/skirklis/133125-Kam%C4%81rdes-pilskalns 

 Atsauces 

 Ārējās saites 

 Kamardes pilskalns portālā https://www.latvijas-pilskalni.lv/

Kategorija:Gailīšu pagasts
Kategorija:Pilskalni Bauskas novadā
Kategorija:Arheoloģiskie pieminekļi Latvijā